Levitikus 1 ABA - Die Here het vir Moses geroep en Hy - Bible Search
Eksodus 40 Levitikus 2
1Die Here het vir Moses geroep en Hy het met hom gepraat uit die tent waar die Here aan die Israeliete *verskyn het. 2Die Here het gesê: “Jy moet vir die Israeliete sê:
“Wanneer een van julle vir die Here ’n *offer wil gee, en die offer is ’n dier, dan moet hy ’n bees of ’n skaap of ’n bok gee. 3As sy offer ’n bees is, dan moet dit ’n gesonde bul wees. Hy moet die bul bring voor die tent waar die Here aan die Israeliete verskyn, sodat die Here die offer van hom kan aanvaar. 4Dan moet hy sy hand op die kop van die offer-dier sit, sodat die Here sy offer kan aanvaar en sy sonde kan *versoen. 5Daarna moet hy die bul daar voor die Here slag, en die *priesters van die *nageslag van Aäron moet die bloed van die bul nader bring en hulle moet dit spat teen die *altaar, die altaar wat voor die tent is waar die Here aan die Israeliete verskyn. Hulle moet dit oral rondom die altaar spat. 6Die persoon wat die offer gee, moet die bul slag en hy moet die vleis in stukke sny. 7Die priesters van die nageslag van Aäron moet vuur op die altaar sit en hulle moet hout op die vuur pak. 8Hulle moet die stukke vleis op die hout sit wat op die vuur op die altaar is, hulle moet ook die kop en die niervet daarop sit. 9Die persoon wat die offer gee, moet die pote en die *binnegoed was, en die priester moet alles op die altaar verbrand. Dit is ’n *brand-offer, ’n *vuur-offer, dit ruik lekker vir die Here.
14“Wanneer iemand vir die Here ’n voël wil gee om ’n brand-offer te wees, dan moet hy vir die Here ’n tortelduif of ’n makduif gee. 15Die priester moet die duif na die altaar bring. Hy moet die duif se nek omdraai en hy moet dit op die altaar verbrand. Hy moet die duif se bloed uitdruk teen die kant van die altaar. 16Daarna moet hy die *krop en die vere neem en hy moet dit weggooi, oos van die altaar, op die *ashoop. 17Hy moet die duif se vlerke amper afskeur, maar hy moenie dit heeltemal afskeur nie. Dan moet hy dit heeltemal op die altaar verbrand. Dit is ’n brand-offer, ’n vuur-offer, dit ruik lekker vir die Here.”